שמע ישראל

250px|ממוזער|יהודי הודו אומרים שמע ישראל, איור על כריכת הספר "The History of the Bene-Israel of India" של חיים שמואל קהימקר
ממוזער|עמדת תפילין בחולון המעודדת לקריאת "שמע ישראל"
ממוזער|גרפיטי בתל אביב עם הכיתוב "שמע ישראל ה'"
שמע ישראל הוא כינוי של פסוק בספר דברים: , הנתפס ביהדות כהצהרת האמונה הבסיסית ביותר, ולכן הוא נאמר בהזדמנויות שונות, בין שגרתיות - בכל בוקר וערב בקריאת שמע וכן לפני השינה (קריאת שמע שעל המיטה) - ובין קיצוניות, למשל במקרים של מוות. במוצאי יום כיפור נהוג לומר את פסוק שמע ישראל בסיום תפילת נעילה. פסוק זה נאמר לרוב בהנחת יד ימין על עיניו, כיחוד וברכה של המברך עם הבורא.

הפסוק ומשמעותו
מבחינת תוכנו, הפסוק הוא קריאה לעם ישראל להכיר באלוהותו של ה' ולקבל את עול מלכותו, בהיותו אלוהיו של עם ישראל, ובהיותו אחד ויחיד (כתפיסת המונותאיזם). במקור אמר אותו משה רבנו במהלך נאומו לעם ישראל לפני מותו (). הגמרא מציינת שהפסוק נאמר עוד לפני כן על ידי בני יעקב ליעקב לפני שנפטר:

בספר התורה מופיע הפסוק "שמע ישראל" ובו האותיות עי"ן של "שמע" ודל"ת של "אחד" מוגדלות (אותיות רבתי). בעקבות כך הוא נדפס כך גם בחלק מהסידורים. לפי התלמוד הבבלי חשוב להאריך ולדייק בהגיית המילה "אחד", בעיקר באות דל"ת, וזאת על מנת שלא ישתמע שאלוהי ישראל הוא אלוהים אחר (בעקבות החלפת האות דל"ת ברי"ש). הפסוק נתפס, עוד מימי התלמוד, כעיקר קריאת שמע, ולכן נוהגים להאריך בו במיוחד ולכוון בו יותר מבשאר הפרשיות.

הפסוק "שמע ישראל" מסמל לעיתים את הידיעה הבסיסית ביותר שכל יהודי צריך לדעת. כך, למשל, מציג ארגון יד לאחים ילדים לאם יהודייה ואב ערבי הגדלים בכפר ערבי כילדים יהודים שאינם יודעים לומר "שמע ישראל". בשנת 2001 יצאה מפלגת ש"ס בקמפיין פרסום גדול להחדרת הכרת הפסוק שמע ישראל, לאחר שהרב עובדיה יוסף חלם שהמשיח אמר לו שהוא אינו בא כי יש מיליון ילדים שאינם יודעים את "שמע ישראל".

האדמו"ר מקאליב הרב מנחם מנדל טאוב תיקן את אמירת "שמע ישראל" בסיום כל תפילה לזכר נספי השואה, וכמו כן הוא עודד אמירת "שמע ישראל" כזכר לנספי השואה בסיום עצרות המוניות בציבור הדתי והחרדי. גם שמו של מכון ההנצחה לנספי השואה שיזם האדמו"ר מקאליב הוא "שמע ישראל", וכך גם שמה של האנציקלופדיה שיצאה מטעם המכון שבה רוכזו סיפורי האמונה ומסירות הנפש של הנספים.

אמירה בעת מוות על קידוש השם
ממוזער|100px|שמאל|"שמע ישראל" בבול ליום הזיכרון לשואה ולגבורה, 1962
בתלמוד הבבלי מופיע סיפור מותו של רבי עקיבא, המדגים אמירת "שמע ישראל" בעת מוות על קידוש השם:

אמירת "שמע ישראל" בשעת מוות ובמיוחד במצבים של מסירות נפש, נחשבת בתורת הסוד כתיקון גדול ביותר לנשמת האדם ומכפרת על עוונות רבים, ונהוגה גם דורות רבים לאחר רבי עקיבא. במיוחד בתקופות מסעי הצלב, ובפוגרומים השונים.

בקינה על השואה שחיבר האדמו"ר מבאבוב הוא מציין את מסירת הנפש תוך אמירת "שמע ישראל": .

בדורנו התפרסם קצין צה"ל רועי קליין, אשר בקרב בבינת ג'בייל השתטח על רימון יד במטרה להציל את חבריו לפלוגה במהלך מלחמת לבנון השנייה וזעק "שמע ישראל" לפני שהקריב את חייו כדי להציל את חיי חבריו.

במוזיקה היהודית והישראלית
הפסוק שמע ישראל הולחן ובוצע על ידי צביקה פיק בפסטיבל הזמר החסידי בשנת 1972 וזכה במקום השלישי. כעבור זמן קצר ביצע הזמר מרדכי בן-דוד לחן זה והכלילו באלבום הבכורה שלו שיצא בשנת 1973. ב-2022 הוציא יעקב שוואקי יחד עם נפתלי שניצלר קאבר נוסף לשיר.

הביטוי "שמע ישראל" הוא המוטיב הבולט בשירה של שרית חדד "כשהלב בוכה" (מילים: יוסי גיספן). שמו של אלבום הסולו הראשון של הזמר מוקי הוא "שמע ישראל".
שמאל|ממוזער| הכיתוב המופיע בציור זה שהודפס; "ציור ותמונת החכם צבי הרב מוה"ר צבי הירש אשכנזי ס"ט ראב"ד אמסטרדם ואלטונה ועוד קהילות מורה באצבעו על יחוד ואחדות השי"ת (=השם יתברך) בסוף פסוק שמע ישראל במילים ה' אחד"

ראו גם
 קריאת שמע
 אהבת ה'
 אמונה באלוהים (יהדות)
 ברכות קריאת שמע
 ייחוד השם
 עיקרי האמונה היהודית
 יגדל אלוהים חי
 שמע ישראל (שיר)
 קריאת שמע על המיטה
 איגרות החוכמה (המקבילה בדרוזים)
 שהאדה (המקבילה באסלאם)
 הצטלבות (המקבילה בנצרות)

קישורים חיצוניים

 רוני מגידוב; מיכל שמחון, "שמע ישראל ה' אלהינו ה' אחד", באתר "מקראנט"
  הקלטת תפילת "שמע ישראל", מפי משה חובב, המשודרת מדי בוקר בשעה 05:58 ברשתות קול ישראל

 שְׁמַע יִשְׂרָאֵל ה' אֱלֹהֵינוּ ה' אֶחָד - נוסח קריאת שמע כולל הלכות והסברים




הערות שוליים

קטגוריה:האמונה היהודית
קטגוריה:קריאת שמע
קטגוריה:פרשת ואתחנן